**OBRAZLOŽENJE OPĆEG DIJELA FINANCIJSKOG PLANA**

**07720 DRŽAVNI HIDROMETEOROLOŠKI ZAVOD**

**PRIHODI I PRIMICI**

Prihodi i primici ostvaruju se iz sljedećih izvora:

Izvor 11 Opći prihodi i primici

Izvor 12 Sredstva učešća za pomoći

Izvor 31 Vlastiti prihodi

Izvor 51 Pomoći EU

Izvor 52 Ostale pomoći

Izvor 563 Europski fond za regionalni razvoj

U 2023. godini očekuje se ostvarenje prihoda u skladu s planiranim financijskom planom za 2023. godinu budući da će u 2023. godini završiti provedba tri velika projekta (AIRQ, VEPAR i METMONIC) te će planirana sredstva biti utrošena u skladu s dinamikom provedbe, planom nabave i preuzetim obvezama. U 2024. i 2025. godini doći će do smanjenja prihoda na izvoru 12 Sredstva učešća za pomoći, izvoru 52 Ostale pomoći i na izvoru 563 EFRR budući da završava provedba spomenutih projekata, a koji se financiraju iz navedenih izvora. Također, do smanjena će doći i na izvoru 31 Vlastiti prihodi na kojima su zbog nedostatnih proračunskih sredstava osigurana dodatna sredstva u 2023. godini za potrebe projekta METMONIC, a za kojima u 2024. i 2025. zbog završetka provedbe navedenog projekta više neće biti potrebe.

Ostvarenje prihoda za naredno trogodišnje razdoblje očekuje se na razini oko 95% zbog znatnih ulaganja u obnovu postojećih objekata kao i zbog završetka provedbe već spomenutih projekata.

**RASHODI I IZDACI**

Rashodi i izdaci planirani su po aktivnostima i projektima, izvorima financiranja i ekonomskoj klasifikaciji.

Najznačniji rashod u 2023. godini, 30% odnosi se na skupinu 42 Rashodi za nabavu neproizvedene dugotrajne imovine (Ostali građevinski objekti) za potrebe projekta METMONIC, za izgradnju meteoroloških postaja na više od 400 lokacija na području Republike Hrvatske. Također, izgradnja novih moderniziranih postaja za trajno praćenje kvalitete zraka predviđena je i u sklopu projekta AIRQ.

Značajan dio planiranih sredstava, 17 % odnosi se i na skupinu 31 Rashodi za zaposlene (plaće, doprinosi i ostali rashodi za zaposlene), zatim na skupinu 32 Materijalni rashodi znatan dio sredstava planiran je za nabavu roba i usluga, plaćanje međunarodnih člnarina te za naknade honorarnim motriteljima na meteorološkim, kišomjernim i postajama za kvalitetu zraka koji su neophodni za kontinuirano praćenje i bilježenje podataka i promjena. Značajan iznos planiran je i za obnovu zgrade Pomorsko meteorološkog centra u Splitu.

Najveće promjene u odnosu na prethodno razdoblje odnose se na provedbu tri velika projekta koja su u završnoj fazi te su značajna sredstva planirana za njihovu uspješnu implementaciju.

**PRIJENOS SREDSTAVA IZ PRETHODNE I U SLJEDEĆU GODINU**

Zavod je iz 2022. godine prenio neutrošena sredstva na izvoru 31 Vlastiti prihodi i na izvoru 52 Ostale pomoći.

Sredstva na izvoru 31 koja su planirana za obnovu zgrade Pomorsko meteorološkog centra Split u Divuljama zbog neriješenih imovinsko pravnih odnosa nisu utrošena jer nije bilo moguće započeti planirane postupke nabave. Također, zbog prolongiranih građevinskih radova na izgradnji objekta DHMZ-a na Komiži plaćanje neće biti izvršeno u 2022. godini nego u narednom razdoblju.

Značajan iznos planiranih sredstava na izvoru 31 u 2023. godini planira se potrošiti na sufinanciranje projekta METMONIC kao i na financiranje drugih aktivnosti i nabava radi osiguranja neometanog obavljanja djelatnosti, budući da sredstva iz izvora 11 državnog proračuna nisu dostatna za održavanje meteorološke, hidrološke mreže i mreže za kvalitetu zraka

Neutrošena sredstva na izvoru 52 odnose se na sredstva dobivena od međunarodnih organizacija, Fonda za zaštitu okoliša i energetsku učinkovitost te od županija za sufinanciranje i provedbu projekata i aktivnosti obrane od tuče.

Sredstva uplaćena od strane međunarodnih organizacija odnose se na financiranje međunarodnih projekata i prenijet će se u naredno razdoblje u svrhu njihove daljne provedbe.

Sredstva Fonda za zaštitu okoliša i energetsku učinkovitost odnose se na refundaciju sredstava po projektima AIRQ i METMOMIC te na finaciranje aktivnosti koje provodi Državna mreža za trajno praćenje kvalitete zraka.

Sredstva od strane županija uplaćuju se na ime provođenja aktivnosti obrane od tuče. Zavod je u 2022. godini provodio samo nužne radnje u provedbe Zakona obrane od tuče u skladu s preporukom Ministarstva poljoprivrede. Neutrošeni iznos sredstava na izvoru 52 planira se potrošiti na zbrinjavanje lansirnih postaja u narednom razdoblju.

U sljedećem financijskom razdoblju razlika u prijenosu sredstava bit će posljedica utrošenih sredstava tijekom 2023. godine za potrebe sufinanciranja projekta METMONIC i ostalih aktivnosti za koja su bila nedostatna proračunska sredstva.

**UKUPNE I DOSPJELE OBVEZE**

|  |  |  |
| --- | --- | --- |
|  | Stanje obveza na dan 31.12.2021. | Stanje obveza na dan 30.06.2022. |
| Ukupne obveze  | 14.112.559,86 | 20.326.372,76 |
| Dospjele obveze | 412,00 | 143,29 |